คือผมดเหมือนจะเป็นเลซี่อายส์หรือไม่ครับคุณคือเวลาผมเผลอตาซ้ายของผมมันจะเขไปทางซ้ายอ่ะครับไม่ทราบว่าผมเป็นรึปล่าวครับรู้สึกว่าเป็นตอนอายุ12ตอนนี้14แล้วครับยังมีโอกาสรักษาให้หายอยู่มั้ยครับ
สวัสดีค่ะ เลซี่อายส์ในที่นี้ความหมายก็คือตาขี้เกียจ ซึ่งเป็นภาวะที่มีตาข้างใดข้างหนึ่งไม่ทำงานไป ซึ่งมักเกิดมาจากการมีโรคทางสายตาที่ทำให้ดวงตามองเห็นภาพได้ไม่ชัดเจน โดยเป็นภาวะที่หากไม่ได้รับการรักษาที่ถูกต้องจะส่งผลให้ความสามารถในการมองเห็นลดลงและตาบอดถาวรในอนาคตได้ปัจจัยที่เป็นปัจจัยกระตุ้นภาวะตาขี้เกียจได้บ่อยก็คือการมีตาเหล่หรือตาเข หรือมีสายตาสั้นหรือยาวมากผิดปกติ มีสภาวะบางอย่างที่ทำให้แสงเข้าตาได้ไม่ปกติ เช่น เป็นต้อกระจก เป็นเด็กคลอดก่อนกำหนดและมีปัญหาที่จอประสาทตา เป็นต้นโดยควรรีบไปพบจักษุแพทย์เพื่อตรวจประเมินอาการและความรุนแรง และรีบเข้ารับการรักษาเพื่อให้การมองเห็นกลับมาเป็นปกติโดยเร็วที่สุด การรักษาจะขึ้นกับสาเหตุของการที่ทำให้ตาขี้เกียจค่ะ หากเกี่ยวกับการมีตาเหล่หรือเขนั้นอาจมีการใส่ที่ครอบตากับดวงตาข้างที่ใช้งานบ่อยเป็นระยะเวลาประมาณ 2-6 ชั่วโมงต่อวันในช่วงเวลาที่มีการใช้งานดวงตา เพื่อให้ตาข้างที่ไม่ปกติหรือตาขี้เกียจได้ทำงาน หรืออาจต้องสวมแว่นสายตาเพื่อช่วยแก้ไขปัญหาสายตาของผู้ที่มีอาการตาเขจากภาวะความผิดปกติทางสายตาเช่นสั้นหรือยาวร่วมด้วยกรณีการใส่แว่นหรือครอบตาไม่ได้ผล และตาเขค่อนข้างมาก มีผลต่อการมองเห็นเยอะ อาจต้องทำการผ่าตัดเพื่อรักษาต่อไป แนะนำปรึกษากับจักษุแพทย์ที่ดูแลเพื่อวางแผนร่วมกันอีกครั้งเบื้องต้นหลีกเลี่ยงการใช้สายตาหรือเพ่งสายตามากๆ หากมีสายตาสั้นหรือยาว ควรใส่แว่นที่แก้ไขไว้ตลอดเวลา ไม่ใส่ๆถอดๆ หากออกกลางแจ้งควรใส่แว่นกันแดดป้องกันดวงตาจากแสงแดดแรงๆ